TPCH บวกแรงกว่า 3% โบรกฯ แนะซื้อ ชูเป้า 21.60 บ.
TPCH บวกแรงกว่า 3% ลุ้นปีนี้คว้า PPA โรงไฟฟ้าชีวมวล 200MW ล่าสุด ณ เวลา 11.03 น. อยู่ที่ระดับ 19.80 บาท บวก 0.60 บาท หรือ 3.12% สูงสุด 20.00 บาท ต่ำสุด 19.10 บาท ด้วยมูลค่าซื้อขาย 166.86 ล้านบาท ด้าน โบรกฯ แนะซื้อ TPCH ชูเป้า 21.60 บาท/หุ้น
22 มี.ค. 2560

ผู้สื่อข่าวรายงานว่าราคาหุ้นบริษัท ทีพีซี เพาเวอร์โฮลดิ้ง จำกัด (มหาชน) หรือ TPCH ล่าสุด ณ เวลา 11.03 น. อยู่ที่ระดับ 19.80 บาท บวก 0.60 บาท หรือ 3.12% สูงสุด 20.00 บาท ต่ำสุด 19.10 บาท ด้วยมูลค่าซื้อขาย 166.86 ล้านบาท ขณะที่ดัชนีตลาดหุ้นไทยโดยรวมบวก 0.20%

โดยราคาหุ้น TPCH ปรับตัวเพิ่มขึ้น คาดว่ามีสาเหตุมาจากการคาดการณ์ว่าปี 60 บริษัทจะสามารถคว้า PPA โรงไฟฟ้าชีวมวล ขนาดกำลังการผลิต 200MW พร้อมเข้าประมูลโครงการ SPP Hybrid-Firm และ VSPP Semi-Firm โดยตั้งเป้าหมาย COD ครบ 200MW ในปี 63 นอกจากนี้คาดว่าจะสามารถสรุปการลงทุนโรงไฟฟ้าพลังงานน้ำที่ลาวได้ภายใน 4 เดือน
ขณะที่ บล.เมย์แบงก์ กิมเอ็ง (ประเทศไทย) แนะนำซื้อ TPCH ให้ราคาเป้าหมาย 21.60 บาท/หุ้น โดยทิศทางผลกำไรยังคงเติบโตสูงในปีนี้กว่า 90% เทียบกับช่วงเดียวกันของปีก่อน จากกำลังการผลิตใหม่ที่ทยอยเข้าอีก 50% ในช่วงไตรมาส 2/60 ส่วนพัฒนาการนอกเหนือประมาณการ เช่น โรงไฟฟ้าขยะ เขื่อนพลังน้ำ และ แนวทางการจัดสรรโรงไฟฟ้าพลังงานทดแทนระยะถัดจากนี้ในรูปแบบของ Hybrid หรือ Semi-Firm ก็ดูจะทำให้ผู้ประกอบการโรงไฟฟ้าชีวมวลได้เปรียบมากสำหรับโควตา 589MW นี้ ทั้งในแง่ต้นทุนรวมที่ต่ำกว่า และรูปแบบการผลิตที่ให้ค่า CF สูง 80-90%